OzLabs/hebrew-wiki-articles huggingface dataset:
רמת דניה

רמת דניה היא שכונה בדרום-מערב ירושלים, הממוקמת על צלע גבעה בין השכונות בית וגן, קריית היובל ורמת שרת, בגובה 770 מטרים מעל פני הים. 
==היסטוריה==
הקמת השכונה החלה בשנת 1964 על ידי חברת הבנייה "דניה חברה לפיתוח בע"מ" (היום "דניה סיבוס") ונקראת על שמה, על אדמות חקלאיות של הכפר הנטוש מלחה. רוב תושביה חילונים, ובהם אנשי רוח, רופאים, חברי כנסת, חברי מועצת העיר ועורכי דין. במרכז השכונה מרכז מסחרי קטן. השכונה ידועה כשקטה, ורק בשנת 2012 החלו לעבור בה אוטובוסים בקו הסעה לתחנת הרכבת הקלה בהר הרצל. הרחוב הראשי בשכונה קרוי על שמו של אריה קובובי.
בשכונה הקטנה כמה אלפי תושבים, רובם בגילאי פנסיה, והיא מתחלקת לארבעה אזורים: בניינים רבי קומות שנמצאים ממש מעל הפארק בין הרחובות קובובי וגלבר, בתים פרטיים ותיקים שמסודרים במפוזר בלב השכונה (ברחובות גלבר, שרם, ליבוביץ', אבל פן וצייטלין), מבני דירות מדורגים, ורמת דניה החדשה למרגלות בית וגן, ובו וילות דו-משפחתיות (ברחובות יוסי הצייר, גראנאדוס, דסקל, שיר לשלמה וימימה). 

ברמת דניה ממוקמים תחנת דלק וסופרמרקט אשר פתוחים 24 שעות וכן בשבתות ובחגים.

בשכונה צולמה סדרת הטלוויזיה עבודה ערבית.

רב השכונה הוא הרב ישעיה שטיינברגר.

==פארק דניה==
מתחת לשכונה נמצא "פארק דניה" (על שם פישמן קלאגסבורן), בו מספר אזורי פעילות ומתקני משחקים. 
בקצהו המערבי של הפארק, הסמוך לקריית היובל, ממוקם מגרש האימונים של קבוצת הכדורגל הפועל ירושלים ומגרשי טניס. 

בעת הקמת השכונה בשנת 1964 תכננה חברת הבנייה "דניה" להקים במקום מתקן לפינוי אשפה, אך לאחר מחאת התושבים, הוחלט למקם את המתקן ליד שכונת בית צפאפא. השטח בו היה אמור להיות המתקן לא פותח והוא שימש חלק מ"פארק דניה". בתחילת שנות ה-2000, ביקש היזם בני נחמיה להקים בשטח זה מרכז מסחרי בשטח בנוי של 25 אלף מ"ר. לבסוף הקים במקום, בין השנים 2011-2014, פרויקט הכולל 4 מגדלי מגורים, בני 9 קומות בשם "פנינה בחורש". חברת הבנייה שבנתה את הפרויקט הייתה דניה סיבוס, הגלגול הנוכחי של "דניה חברה לפיתוח" שבנתה את השכונה במקור.

== גלריה ==
<gallery>
תמונה:Denia.jpg|פארק דניה
תמונה:Denia 1.jpg|פארק דניה
</gallery>
==קישורים חיצוניים==

* [https://www.jerusalem.muni.il/he/neighborhoods/ramat-sharett-and-ramat-denya/ שכונת רמת דניה], באתר עיריית ירושלים

==הערות שוליים==

קטגוריה:ירושלים: שכונות
ליפובנים

ריכוזי היישוב של ליפובנים ברומניה ב-2002
ליפובנים בעת טקס דתי בכפר סלבה צֶ'רקֶזָה שברומניה. צילום: [[מיכאיל אבסטאפייב]]
ליפובנים הוא כינוי שניתן לבני קבוצה אתנית ממוצא רוסי השוכנת בעיקר בדלתא של הדנובה בדרום מזרח רומניה, בדרום בסרביה באוקראינה, בדוברוג'ה, כולל בקדרילטר ובאזורים אחרים בבולגריה.

מספר הליפובנים ברומניה הוא 29,774 ומקובל לצרף למספר זה גם את מספר הרוסים שהוא 8,914. מרבית הליפובנים ברומניה מתגוררים במחוז טולצ'ה, אך יש ליפובנים גם בקונסטנצה, יאשי, סוצ'אבה ובראילה.
בירת הלופבנים באוקראינה היא וילקובה בדלתא של הדנובה. 
בשנת 1654, הכנסייה הרוסית בהנהגת הפטריארך ניקון הנהיגה שינויים. מאוחר יותר, בתקופת פיוטר הגדול, נכפו השינויים בכוח והוטלו סנקציות על מי שלא קיבל אותם, כולל כפיית לבוש מיוחד. המאמינים, שלא היו מוכנים לשנות את אורחותיהם, נדדו למקומות שונים ובהם פולין, קנדה, אלסקה ויפן. חלק מהם הגיעו לאזור הדלתה של הדנובה בדוברוג'ה וחלק לבוקובינה.

הליפובנים שהגיעו לרומניה היו בעיקר דייגים מסביבות הדון והדנייפר, לכן התאים להם להתיישב במקומות בהם המשיכו במלאכת הדיג.

הליפובנים הם נוצרים פרבוסלבים אדוקי האמונה הישנה בדתם, משתמשים בלוח היוליאני ומדברים ניב רוסי ישן שקלט לתוכו מילים אוקראיניות ומילים רומניות.

== אטימולוגיה ==
הליפובנים קרויים על שמו של מייסד הכת, אב המנזר ויגורצקאיה, שב-1742, בתקופת הדיכוי הסתגר עם חסידיו במנזר קטן ונידח, חסם את הבאר והצית את עצמו. שמו של אב המנזר היה פיליפ פוסטוביאט ומהשם פיליפ נקראו החסידים "פיליפובני", שם שהתקצר ל"ליפובני".

== קישורים חיצוניים ==

* [https://web.archive.org/web/20080915102015/http://www.crlr.ro/lipoveni_religie.php קהילת הרוסים הליפובנים ברומניה] 
* [https://web.archive.org/web/20090902094313/http://www.lipoveni.ro/index.htm הליפובנים - רוסים סטארוברים]

==הערות שוליים==

*
קטגוריה:רומניה: קבוצות אתניות
סמל סורינאם

סמל סורינאם אומץ רשמית על ידי רפובליקת סורינאם ב-25 בנובמבר 1975 לאחר שהמדינה קיבלה עצמאותה.

מוטו הסמל הוא "Justitia - Pietas - Fides" - "צדק - רחמים - נאמנות".

לסמל שני תומכים בדמות ילידי המדינה. שלט האצולה מחולק לשנים. צדו השמאלי מסמל את העבר - ספינת עבדים המובילה לאי עבדים מאפריקה. צדו הימני מסמל את העתיד ומציג את סמל האי עץ דקל מלכותי - המסמל אדם צדיק וישיר. היהלום במרכז הסמל, מסמל את לב האדם, הנחשב מקום מושבה של האהבה. ארבע פינות היהלום מייצגות את ארבע רוחות השמים.

== ראו גם ==

==קישורים חיצוניים==

קטגוריה:סורינאם: סמלים לאומיים
סורינאם

סורינאם
אלן אוקטביאן יום

אלן אוקטביאן יום
אלן אוקטביאן יום (Allan Octavian Hume; 6 ביוני 1829 - 31 ביולי 1912) היה מדינאי הודי ממוצא סקוטי.

יום נולד בלונדון למשפחה סקוטית. הוא למד בקולג' ולאחר מכאן השתלם בהיילבורי, מוסד הלימודים של החברה ההודית המזרחית. הוא הפליג להודו בשנת 1849 ומאז ואילך כיהן בשורה של תפקידים בהררכיה של הממשל ההודי.

יום ייסד את הקונגרס הלאומי ההודי, והוא דגל בקידומם של הנתינים ההודים. הוא אף התעניין בתנועה התיאוסופית של הלנה בלבצקי והיה חבר בה.

==קישורים חיצוניים==

* 
* 

קטגוריה:פוליטיקאים הודים
קטגוריה:הודו הבריטית: אישים
קטגוריה:מסדר האמבט: עמיתים
קטגוריה:ילידי 1829

קטגוריה:בריטים שנפטרו ב-1912
גרניטה

גרניטה (באיטלקית: Granita) היא קינוח איטלקי ממוצא סיציליאני העשוי בדרך כלל ממיצי פירות, קפה או יין מעורבבים עם סירופ סוכר.

הגרניטה מוקפאת למשך כמה שעות כשמדי זמן מה מערבלים אותה ידנית במזלג מה שמקנה לה מרקם ברדי של גרגרי קרח עדינים.

בסיציליה מרקם הגרניטה נוטה להיות גס יותר מאשר בשאר העולם אך משתנה מעיר לעיר. הטעמים המסורתיים הם: לימון, מנדרינה, שקדים ומנטה וכן תותים ותותי בר בעונה. בעיר קטניה נהוג גם להכין גרניטה משוקולד.

==קישורים חיצוניים==

קטגוריה:קינוחים קפואים
קטגוריה:המטבח הסיציליאני
חיבור מהירויות

חיבור מהירויות הוא חוק תנועה בפיזיקה הקלאסית. על פיו, ביחס לצופה דומם, גוף הנע על או עם גוף נע אחר מקבל מהירות שקולה המורכבת משתי המהירויות גם יחד. מהירות היא גודל וקטורי ולכן החיבור וקטורי אף הוא. כאשר <math>\vec V_r</math> היא המהירות השקולה, <math>\vec V_a</math> היא מהירות הגוף הראשון ו- <math>\vec V_b</math> היא מהירות הגוף השני, אזי מתקיים:

<math>\vec V_r = \vec V_a + \vec V_b</math>

כלל זה נכון, בקירוב טוב, עבור מהירויות הקטנות באופן משמעותי ממהירות האור.

לצורך המחשה, אם נעמיד צופה דומם על הרציף וניתן לו להביט על נוסעים ההולכים בקרון רכבת ועל נוסעים היושבים בו, המהירויות תהיינה שונות. אם הנוסעים ההולכים נעים בכיוון תנועת הרכבת, אזי מהירותם תגדל; אם ינועו כנגד כיוון התנועה של הרכבת, מהירותם תקטן. כללי חיבור וקטורים יאפשרו לחשב את מהירות הנוסע גם כאשר הוא נע שלא במקביל לתנועת הרכבת, אלא בתנועה אלכסונית בתוך הקרון או תנועה מאונכת לכיוון התנועה של הקרון.

==חיבור מהירויות ביחס למהירות האור==

הבעייתיות בחיבור מהירויות מתעוררת כאשר התנועה של אחד הגופים נעשית במהירות הקרובה למהירות האור. בעיתיות זו נתגלתה בניסוי מייקלסון-מורלי - ניסוי פיזיקלי משנת 1887 שנערך על ידי אלברט אברהם מייקלסון ואדוארד מורלי, שניסו למדוד את מהירות סיבוב כדור הארץ ביחס לאתר, תוך שימוש בעקרון ההתאבכות. בניסוי שילחו פעמיים קרן אור, אחת הנעה עם כיוון התנועה של כדור הארץ והשנייה בכיוון הפוך. הם הופתעו מתוצאות הניסוי שהראה כי אין כל הבדל בין מהירות שתי הקרניים.

רק ב־1905, כאשר אלברט איינשטיין פרסם את תורת היחסות הפרטית, ניתן ההסבר לתופעה. תורה זו קבעה שעקרון חיבור המהירויות אינו חל על מהירות האור; מהירות האור משמשת כקבוע פיזיקלי בעוד הזמן והמרחב הם יחסיים.

אם אותו נוסע בקרון מן הדוגמה הקודמת ידליק פנס, מהירות האור לא תצטרף למהירות הרכבת, אלא תישאר ללא שינוי לגבי הצופה שעל הרציף. כאשר מדובר באור, אין הבדל אם אדם עם פנס נע לכיוונו של צופה או הלאה ממנו. בכל מקרה, מהירות האור ביחס לצופה כלשהו לא תשתנה ותישאר קבועה.

==בתורת היחסות==

בתורת היחסות כלל חיבור המהירויות, עבור וקטורי מהירות מקבילים, הוא <math>\vec{V_r} = \frac{\vec{V_a} + \vec{V_b}}{1 + \frac{\left|\vec{V_a}\right|\left|\vec{V_b}\right|}{c^2}}</math>. במהירויות הקטנות באופן משמעותי ממהירות האור הביטוי המוסף ל-1 במכנה הוא זניח, אך במהירויות גדולות יותר הוא משפיע יותר ויותר וגורם לכך שהמהירות תישאר תמיד קטנה ממהירות האור.

במקרה הכללי, חיבור וקטורי מהירות u, v מתקבל מהנוסחה
<math>\ u\oplus v = \frac{1+\theta(\frac{u\cdot v}{c^2})}{1+\gamma_u^{-1}} u + \theta(\frac{u\cdot v}{c^2})v
</math>, כאשר <math>\ \gamma_u^{-1} = \sqrt{1-\frac{u\cdot u}{c^2}}</math> ו-<math>\ \theta(\alpha) = \frac{\sqrt{1-\alpha}}{1+\alpha}</math>.

==ראו גם==
* מערכת ייחוס

==קישורים חיצוניים==
* 

קטגוריה:מכניקה
קטגוריה:מהירות
שלושה בדירה אחת

משתתפי שלושה בדירה אחת, 1977
שלושה בדירה אחת (באנגלית: Three's Company) היא קומדיית מצבים אמריקאית פופולרית שנוצרה בין השנים 1977 ל-1984 על ידי ABC. בבסיס רוב האירועים הקומיים בסדרה עומדות אי-הבנות ובלבולים בנושאי נטייתו המינית ומגושמותו של ג'ק, אחת הדמויות המרכזיות בסדרה.

הסדרה נעשתה על בסיס קומדיית המצבים הבריטית "Man About the House", ועסקה כמוה בגבר ובשתי נשים שחולקים דירת שותפים. בתחילת הסדרה, עבר ג'ק טריפר (ג'ון ריטר) לדירתן של כריסי סנו (סוזאן סאמרס) וג'נט ווד (ג'ויס דה ויט). כדי שבעל הבית סטנלי רופר (ואחריו מנהל הבניין ראלף פרלי) יאפשר לו לגור עם השתיים, טען ג'ק כי הוא הומוסקסואל. במספר הזדמנויות, ניסה פרלי לשנות את "הומוסקסואליותו" של ג'ק.

הסדרה מתרחשת בסנטה מוניקה שבקליפורניה, ולרוב היא מתמקדת בשלושה אתרים: דירתם של השלישייה, דירתו של בעל הבית ופאב-מסעדה מקומי.

הסדרה הולידה שתי סדרות בת: "הרופרים", שעסקה בחייהם של בעל הבית הראשון בסדרה, סטנלי רופר ואשתו, הלן; ו"שלושה זה יותר מדי", שעסקה בשנותיו הבאות של ג'ק לאחר שעזב את הדירה ועבר להתגורר עם בת זוגו ויקי, אך לא מצליח לזכות בחיבתו של אביה. סדרות אלה הקבילו אף הן לסדרות בת של הסדרה הבריטית, אך בניגוד אליהן, הגרסאות האמריקאיות נכשלו ובוטלו לאחר זמן קצר.

בישראל הסדרה שודרה לראשונה בערוץ הראשון ב-20 בינואר 1983. בשנות התשעים ובשנות האלפיים שודרה התוכנית בערוץ 3 ובערוץ הילדים בכבלים, וכן בערוצים שונים ב-yes. היא משודרת בערוץ הקומדיות הקלאסיות. 

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה
קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנות ה-1970
קטגוריה:הערוץ הראשון - תוכניות רכש
קטגוריה:ערוץ הילדים: תוכניות רכש
קטגוריה:ABC: תוכניות וסדרות
עפרה בורלא-אדר

עפרה בורלא-אדר (1925 – 27 במרץ 2013) הייתה סופרת, מתרגמת ומעצבת תלבושות.

==ביוגרפיה==
עפרה בורלא נולדה בזכרון יעקב, בתו של הסופר יהודה בורלא ורעייתו מרים לבית גולדברג ואחותם של סופר הילדים והצייר עודד בורלא והסופר והמתרגם יאיר בורלא. גדלה בתל אביב.
שימשה כקריינית בגלי צה"ל והייתה מראשוני התחנה. שם הכירה את בעלה לעתיד, ארנון אדר, ששימש אז כראש מדור בידור בחיל החינוך.
לאחר נישואיה התגוררו בני הזוג כשנה אצל הוריה ואחר כך יצאו ללימודים בארצות הברית. למדה באוניברסיטת ייל עיצוב תלבושות בבית הספר לדרמה. שם נולדו לשניים שני בנים, אורן ואלון.
עם שובם עסקה בתרגום וגם עיצבה תלבושות לכמה הצגות בתיאטרון הבימה והקאמרי.
בסוף שנות ה-70 עבר ארנון לעבוד בגרמניה ועופרה נותרה עם הילדים בתל אביב. ארנון אדר נפטר ב-1984.

== ספרים שכתבה או תרגמה ==
==== ספרים שכתבה ====
* קשר משפחתי, עם אחי יותם וזיוית אברמסון, כתבה עפרה בורלא-אדר, רמת גן 1988, יצא לאור על ידי הוצאת כנרת, מכיל 255 עמודים.
* המטבח הספרדי של אמי הרוסייה, יצא לאור על ידי הוצאת סירקיס, תל אביב, 1988.
* כדאי לך לדעת 411 עצות לעקרת הבית, עפרה בורלא-אדר, ציורים: שרה ברקאי, יצא לאור על ידי הוצאת צ'ריקובר, תל אביב, 1975.

==== תרגומיה ====
* ילדים - האתגר, מאת רודולף דרייקורס, ויקי סולץ, עברית - עפרה בורלא-אדר, תל אביב, 1966.
* חופש - לא מתירנות, א"ס ניל, תרגמה מאנגלית עפרה בורלא-אדר, תל אביב, 1972.

== מההצגות שהתקינה להן תלבושות ==
* עושה הנפלאות, הבימה, 1960.
* נישואיו של מר מיסיסיפי, הבימה, 1961.
* ג'יג'י, הבימה, 1961.
* משפט הקופים, הבימה, 1962.
* אירמה לה-דוס, הבימה, 1962.
* אין ברירה להובסון, הקאמרי, 1964.

== קישורים חיצוניים ==
* 
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
עפרה
קטגוריה:מעצבי תלבושות ישראלים
קטגוריה:מעצבות תלבושות ישראליות
קטגוריה:חיילי גלי צה"ל
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:מעצבות במה ישראליות
קטגוריה:מעצבות אופנה ישראליות
קטגוריה:ישראליות שנולדו ב-1925
קטגוריה:ישראלים שנולדו ב-1925
קטגוריה:ישראליות שנפטרו ב-2013
קטגוריה:ישראלים שנפטרו ב-2013
קטגוריה:זכרון יעקב: אישים
1973 בקולנוע

== אירועים ==
== סרטים שוברי קופות ==
#"מגרש השדים"
#"העוקץ"
#"אמריקן גרפיטי"
#"חיה ותן למות"
#"ישו כוכב עליון"
#"כך היינו"
#"גברים במלכודת"

== פרסי אוסקר ==
*הסרט הטוב ביותר: "העוקץ"
*הבמאי הטוב ביותר: ג'ורג' רוי היל ("העוקץ")
*השחקן הטוב ביותר: ג'ק למון ("להציל את הנמר")
*השחקנית הטובה ביותר: גלנדה ג'קסון ("מגע של מעמד")

== נולדו ==

* 14 באפריל – אדריאן ברודי, שחקן קולנוע אמריקאי יהודי, זוכה פרס האוסקר
* 15 ביוני – ניל פטריק האריס, שחקן קולנוע אמריקאי
* 21 ביוני – ג'ולייט לואיס, שחקנית קולנוע אמריקאית
* 3 ביולי – פטריק וילסון, שחקן אמריקאי
* 26 ביולי – קייט בקינסייל, שחקנית קולנוע אמריקאית
* 6 באוגוסט – ורה פרמיגה, שחקנית אמריקאית
* 22 באוגוסט – קריסטן ויג, שחקנית וקומיקאית אמריקאית
* 12 בספטמבר – פול ווקר, שחקן אמריקאי (נהרג ב-2013)

== נפטרו ==
* 26 בינואר – אדוארד ג'. רובינסון, שחקן
* 15 בפברואר – טים הולט, שחקן
* 22 בפברואר – קאטינה פאקסינו, שחקנית
* 10 במרץ – רוברט סיודמאק, במאי
* 26 במרץ – נואל קאוורד, שחקן, מחזאי ומלחין של מוזיקה פופולרית
* 26 באפריל – אירנה ריאן, שחקנית
* 11 במאי – לקס בארקר, שחקן
* 23 ביוני – פיי הולדן, שחקנית
* 2 ביולי – בטי גרייבל, שחקנית
* 6 ביולי – ג'ו בראון, שחקן
* 7 ביולי – ורוניקה לייק, שחקנית
* 11 ביולי – רוברט ריאן, שחקן
* 12 ביולי – לון צ'ייני (הבן), שחקן
* 18 ביולי – ג'ק הוקינס, שחקן
* 20 ביולי – ברוס לי, שחקן ואמן וו-שו
* 10 באוגוסט – דאגלאס קנדי, שחקן
* 16 באוגוסט – וידה-אן בורג, שחקנית
* 22 באוגוסט – לואיז האף, שחקנית
* 13 בספטמבר – בטי פילד, שחקנית
* 21 בספטמבר – דיאנה סאנדס, שחקנית
* 26 בספטמבר – אנה מניאני, שחקנית
* 16 באוקטובר – ג'ין קרופה - מוזיקאי ושחקן
* 25 באוקטובר – קליאו מור, שחקנית
* 23 בנובמבר – ססואה היאוואקה, שחקן
* 23 בנובמבר – קלייר דוד, שחקנית
* 23 בנובמבר – קונסטנס טלמג', שחקנית
* 25 בנובמבר – לורנס הארווי, שחקן
* 26 בדצמבר – ויליאם היינס, שחקן

== סרטים נוספים ==
*"הפרפר"
*"הדרקון"
*"סרפיקו"
*"ישנוני"
*"תמונות מחיי נישואין"
*"שבילי הזעם"
*"לילה אמריקני"
*"הרפתקאותיו של רבי יעקב"
*"קזבלן"

== ראו גם ==
*1972 בקולנוע 
*1973
*1974 בקולנוע
*שנים בקולנוע
*סרט קולנוע

== קישורים חיצוניים ==

* [http://www.imdb.com/year/1973/ שנת 1973] במסד-הנתונים הקולנועיים IMDb
סולני הבארוק האנגליים

מקהלת מונטוורדי וסולני הבארוק האנגליים בעת חזרה על ה[[מיסה בסי מינור מאת באך.]]
סולני הבארוק האנגליים היא תזמורת קאמרית, שמנגנת בכלים אותנטיים. הקים אותה המנצח האנגלי ג'ון אליוט גרדינר בשנת 1978. הרפרטואר שלה מקיף מוזיקה מתקופת הבארוק המוקדם עד התקופה הרומנטית.

התזמורת מקליטה בעיקר לחברות "ארכיב" ו"פיליפס רקורדס". "סולי דאו גלוריה" היא חברה חדשה שהקים ג'ון אליוט גרדינר. החברה מסונפת אל מקהלת מונטוורדי וסולני הבארוק האנגליים ועוסקת בעיקר בהקלטות שנעשו במהלך מסע ההקלטות של הקנטטות של באך.

==ראו גם==

* מקהלת מונטוורדי
* ג'ון אליוט גרדינר

==קישורים חיצוניים==

* 
*[https://web.archive.org/web/20170619205227/http://monteverdi.co.uk/about/ebs סולני הבארוק האנגליים באתר מונטוורדי הפקות]

סולני הבארוק האנגלי
קטגוריה:תזמורות קאמריות 
קטגוריה:מבצעים בכלים אותנטיים
קטגוריה:הרכבים בכלים אותנטיים
קונסקובולה

קוֹנסקוֹבוֹלה (בפולנית: Końskowola) היא עיירה בדרום-מזרח פולין באזור לובלין, אשר נוסדה ב-8 ביוני 1532. האוכלוסייה המקומית, נכון ל-2013, כוללת 2,250 נפשות.

==הקהילה היהודית==
בסוף המאה ה-18 הוקמה קהילה יהודית בעיר, והוקמו בית כנסת ובית קברות יהודי. בעיר כיהן ברבנות רבי אברהם אבלי, עד לשנת תקמ"ב (1782) אז עבר לוורשה לכהן כראב"ד. אחריו כיהן רבי אברהם אביש שלימים היה למחותנו, אחריו בנו רבי פישל, אחריו רבי מאיר יהושע גלרנטר, רבי ברוך דוד, רבי יהושע אלתר וילדמן, ולפני השואה, מתרצ"ב, רבי יהושע זלצברג.

בעיר פעלו שניים מתלמידי החוזה מלובלין, רבי איתמר וולגלרנטר, ה"משמרת איתמר", ורבי אברהם יוזפא לרמן, אבי חסידות ויסקוט-קרושנוביץ.

==תחת הכיבוש הנאצי ==

העיירה נכבשה על ידי כוחות גרמניים ב-15 בספטמבר 1939. תחת הכיבוש הנאצי הוקמו בעיירה מחנה שבויים ומחנה ריכוז לעבודת כפייה. מחנה עבודה אחד פעל עד 1943. האסירים נשלחו לעבודה בבניית כבישים ומסילות רכבת, או עבדו בחקלאות אצל איכרים מקומיים.

בעיירה הוקם גטו, והועברו אליו יהודים רבים מהאזור. לגטו הוגלו גם יהודים שגורשו מסלובקיה. ב-8 במאי 1942 ערכו הגרמנים אקציה, שבה נאספו מרבית תושבי הגטו וגורשו ב"טרנספורט" למחנה ההשמדה סוביבור. הגטו חוסל באוקטובר 1942. כוחות המשטרה הגרמנית ביצעו טבח בנותרים: שוטרים מגדוד 101 של המשטרה במילואים ריכזו 800–1,000 יהודים, ביניהם נשים וילדים, הביאו אותם ליער הסמוך, שם רצחו אותם. שאר תושבי הגטו גורשו למחנה אחר.

ב-25 ביולי 1944, משהתקרבה החזית לקוֹנסקוֹבוֹלה, לחמו אנשי הארמייה קריובה (מן המחתרת הפולנית), בתגבור פרטיזנים פולניים מגדוד "חלופסקיה", בגרמנים. משהגיע הצבא האדום, הצליחו הכוחות האנטי-פשיסטיים להביס את הגרמנים ולשחרר את האזור.

== קישורים חיצוניים ==

* 
* 
* [https://web.archive.org/web/20141205042650/http://moreshet.pl/he/node/1135 קונסקובולה], באתר מרכז מורשת יהדות פולין
* [http://www.sobibor.info/transports.html Transports], באתר "[http://www.sobibor.info סוביבור - המרי שנשכח]" - אזכור גירוש 1580 יהודים מן הגטו למחנה 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:לובלין (פרובינציה): יישובים
קטגוריה:מחנות ריכוז בפולין
קטגוריה:גטאות בפולין
קטגוריה:לובלין (פרובינציה): עיירות יהודיות
מקהלת מונטוורדי

מקהלת מונטוורדי וסולני הבארוק האנגליים בעת חזרה על ה[[מיסה בסי מינור מאת באך.]]
מקהלת מונטוורדי נוסדה בשנת 1964 על ידי ג'ון אליוט גרדינר לביצוע "תפילות ערבית" Vespers
של מונטוורדי (1610) בקפלת קינגס קולג', קיימברידג'. המקהלה, כהרכב המתמחה בבארוק, עשתה לה שם במחויבותה הסגנונית וברפרטואר רב המידות שלה, המקיף מוזיקה מן הבארוק המוקדם עד למוזיקה קלאסית של המאה ה-20.

==צליינות הקנטטות של באך==

בשנת 2000 לקחה עליה המקהלה, יחד עם סולני הבארוק האנגליים מסע הופעות שאפתני, מסע צליינות לביצוע קנטטות הקודש של באך ביותר מ-60 כנסיות, לציין את יובל ה-250 למות המלחין. ההקלטות שנעשו במהלך צליינות הקנטטות של באך יצאו בחברה שהקים ג'ון גרדינר אליוט בעצמו, "סולי דאו גלוריה" (לטינית: "תהילה לאל לבדו", אחד משלושת העקרונות של הנצרות הפרוטסטנטית, והמילים בהן חתם באך רבים מכתבי היד של הקנטטות שלו).

==ראו גם==
רשימת הקלטות בערך בוויקיפדיה האנגלית.

==קישורים חיצוניים==
* 

מקהלת מונטוורדי
מקהלת מונטוורדי
* [https://web.archive.org/web/20061108064351/http://www.monteverdi.co.uk/about_us/mc.cfm מקהלת מונטוורדי באתר מונטוורדי הפקות]
Picture Post

פיקצ'ר פוסט (באנגלית: Picture Post) היה שבועון בריטי מצולם, שיצא לאור בשנים 1938–1957. מחלוצי העיתונאות המצולמת.

== היסטוריה ==
השבועון יצא לראשונה בבריטניה ב-1 באוקטובר 1938. ייחודו היה בכך שהתבסס על עיתונאות מצולמת, הבנויה על כתבות שטח (רפורטאז'ות) מלוות בצילומים אותנטיים ממקומות האירוע, דוגמת ה"מגזין לייף" בארצות הברית שהחל להופיע שנתיים לפניו, בשנת 1936, וכדוגמת השבועונים "העולם הזה" ו"דבר השבוע" בארץ ישראל.

הופעת השבועון הייתה בתקופה רבת האירועים שלפני פרוץ מלחמת העולם השנייה, סיפוח אוסטריה (האנשלוס), ועידת מינכן, שלבי הסיום של מלחמת האזרחים בספרד, המרד הערבי הגדול בארץ ישראל וכניסת הנאצים לצ'כוסלובקיה. מיד עם הופעתו זכה השבועון לתפוצת שיא בבריטניה ולאחר מספר חודשים הוא נמכר ב-1,350,000 עותקים בשבוע.

מייסד השבועון היה אדוארד הוטון, אוהד המפלגה השמרנית הבריטית. החל משנת 1940 ערך את השבועון טום הופקינסון, שהיה בעל דעות סוציאליסטיות. הצירוף של שני האישים הביא לגישה מאוזנת בסיקורי השבועון. השבועון נחשב כמבטא את קול המצפון הבריטי וכאחד מסמליה של אנגליה. סבורים כי בתפוצתו, מעבר למספר העותקים שנמכרו, נתגלגלו חוברות השבועון לידי מחצית האוכלוסייה הבוגרת בבריטניה.

לפני מלחמת העולם השנייה ניהל השבועון מערכה נגד רדיפת היהודים בגרמניה הנאצית. כתבה בנושא זה שהופיעה בשבועון בנובמבר 1938 נשאה את הכותרת "חזרה לימי הביניים". לשיא תפוצתו הגיע השבועון בימי מלחמת העולם השנייה, כשסיקר את אירועי המערכה בחזיתות השונות.

עם תום המלחמה הגיעו הבדלי הדעות בין הוטון להופקינסון לידי מחלוקת גלויה והוטון כתב להופקינסון באוגוסט 1945: "אינני יכול להתיר לעורכי השבועון שלי לנהל תעמולה קומוניסטית".

ב-1950 יצא הופקינסון בלווית שני כתבים לסקר את מלחמת קוריאה, וכאשר אחד הכתבים פרסם כתבה בה ביקר את הדרך שבה קוריאה הדרומית מתייחסת לאסירים פוליטיים, פיטר יוטון את הופקינסון.

במהלך שנות ה-50 הלכה תפוצת השבועון וירדה, הן משום ששיא תפוצתו, שהיה בימי מלחמת העולם השנייה, פחת והלך עם תום הלחימה, והן משום שהטלוויזיה הלכה וכבשה את מקומה של העיתונאות המצולמת. בשנת 1957, כשתפוצתו ירדה ל-600,000 עותקים, השבועון נסגר.

חוברות השבועון נחשבות כיום כפריט אספנות.

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:שבועונים
קטגוריה:צילום עיתונות
פקאן

פקאן
הפקאן (שם מדעי: Carya illinoinensis, מאוית לעיתים בטעות illinoensis) הוא מין עץ פרי נשיר, מהסוג קאריה במשפחת האגוזיים, שמקורו בדרום-מזרח אמריקה הצפונית — מאזור שנתחם בצפונו בדרום איווה ואינדיאנה ודרום בטקסס ומיסיסיפי.

לימים, הובא עץ הפקאן לארץ ישראל, ואפשר לראותו בחצר גינות של בתים וגם בשדות.

== מאפיינים ==
הפקאן גדל לגובה של 25–40 מטרים. העלים מסורגים, אורך העלה נע בין 35 ל-40 סנטימטרים. הפרחים מואבקים על ידי הרוח, ואינם מתאימים זה לזה לצורך האבקה, לכן נחוצים שני עצים או יותר כדי להפרות זה את זה. הרבייה נעשית באמצעות הפצת זרעים, כשעומק זריעה מלאכותית היא כ-5 סנטימטרים.

עצי הפקאן מאריכים ימים ומניבים פירות עד גיל של יותר מ-300 שנה. קצב הגדילה מהיר מאוד ועל פי מקורות שונים צריכת המים שלו היא 150 ליטר לשבוע. העץ אוהב אקלים קר ויכול לגדול לממדי ענק, עד למצב בו הוא מטיל צל על פני צמחים אחרים.
עליו בעלי תכונות אללופתיות, כך למשל הם מכילים כמות גדולה של אשלגן.

צורת פרי הפקאן דומה לביצה מוארכת, אורכו 2.6 עד 6 סנטימטרים, ורוחבו 1.5 עד 3 סנטימטרים. צבע קליפתו הפנימית חום כהה וקליפתו החיצונית הירוקה, הקרויה "שומר", מחולקת לארבעה חלקים הצמודים יחד, עובייה 3 עד 4 מילימטרים, היא קשה ומחוספסת ומכילה חומצה טאנית המגינה עליה מפני פגיעת מזיקים. קליפה זו מתפקעת כאשר הפרי בשל, ארבעת חלקי הקליפה מתפצלים כלפי חוץ, והפרי נושר עם טלטול העץ ברוח או, בגידול תעשייתי, בטלטול של מנערת מכנית ייעודית המשירה את הפירות ארצה כשמכונה אחרת אוספת אותם.
עץ פקאן
אגוזי פקאן, עם ובלי קליפה
תנובת הפרי היא בסתיו.

אגוזי הפקאן אכילים ובעלי טעם עשיר ודמוי חמאה. הם יכולים להיאכל כפי שהם, או לשמש לבישול — במיוחד בקינוחים מתוקים אך גם בתבשילים מתובלים. אחד התבשילים הנפוצים ביותר שהפקאן הוא חלק עיקרי בהם הוא עוגת הפקאן, מאכל מסורתי בדרום ארצות הברית. הפקאן הוא מרכיב חשוב גם בממתק הפרלין (praline), אשר בדרך כלל מקושר לניו אורלינס.

כמו כן ניתן לקלות אותם בתנור אפיה. לפני הכנסתם לתנור יש לסדוק את הקליפה ולהרטיב במי מלח.

עץ הפקאן משמש להכנת רהיטים בשל חוזקו, וכן כחומר בעירה מצוין להכנת בשר מעושן בטכניקת עישון קר או חם.

הפקאן הוא "עץ המדינה" של טקסס, אך המדינה המובילה בגידול פקאן בארצות הברית היא ג'ורג'יה, ואחריה טקסס, ניו מקסיקו ואוקלהומה. מחוץ לארצות הברית, מגדלים פקאן בישראל, אוסטרליה, ברזיל, מקסיקו, פרו ודרום אפריקה.

80 עד 95 אחוז מייצור הפקאנים העולמי, מקורו בארצות הברית, עם יבול שנתי של 150,000–200,000 טון המופקים מכ-10 מיליון עצים.

באנגלית, משמשת לעיתים המילה Nut (אגוז) לתיאור מי שהוא טיפש או משוגע, אך בדרום לואיזיאנה משמשת המילה Pecan (פקאן) באותה משמעות.

==ערכים תזונתיים==
ערך תזונתי של אגוזי פקאן (קלופים), ל-100 גרם:
* 9.17 גרם חלבון
* 71.97 גרם שומן:
** 6.18 גרם חומצות שומן רוויות
** 40.801 גרם חומצות שומן חד בלתי רוויות
** 21.614 גרם חומצות שומן רב בלתי רוויות
* 13.86 גרם פחמימות, כולל 9.6 גרם סיבים תזונתיים
* 0.66 מ"ג תיאמין
* 0.21 מ"ג ויטמין B<sub>6</sub>
* 4.5 מ"ג מנגן
* 121 מ"ג מגנזיום
* 277 מ"ג זרחן
* 4.53 מ"ג אבץ

==קישורים חיצוניים==

* 
* 

==הערות שוליים==

קטגוריה:פירות נשירים
קטגוריה:אלונאים
קטגוריה:אגוזים וזרעים אכילים
קטגוריה:ארץ ישראל: צמחים אלרגניים
קטגוריה:ארצות הברית: עצים
סמל גאורגיה

סמל גאורגיה, 1918-1921, 1991-2004
סמל [[גאורגיה הסובייטית]]

סמל גאורגיה אומץ ב-1 באוקטובר 2004 והוא מבוסס על הסמל הגיאורגיאני מימי הביניים - סמל בית המלוכה של בגרטיוני.

הסמל מורכב משני אריות עומדים כתומכים המחזיקים שלט אצולה ועליו גאורגי הקדוש - הקדוש של גאורגיה, הורג דרקון. מעל מגן האבירים מופיע כתר בית המלוכה של גאורגיה ומתחתיו המוטו של המדינה, הרשום באלפבית הגאורגי: ძალა ერთობაშია ("דזאלה אֶרתוֹבּאשיה" - "באחדות הכוח"). 

סמל זה החליף את סמל הרפובליקה הדמוקרטית של גאורגיה שהיה בשימוש בין 1918–1921 ולאחר תום העידן הסובייטי החליף את הסמל הסובייטי בשנת 1991.

==ראו גם==

== קישורים חיצוניים ==

* [https://web.archive.org/web/20151024223917/https://www.president.gov.ge/en/Georgia/Symbols/ סמלי המדינה] באתר נשיא גאורגיה 

*
גאורגיה

קטגוריה:גאורגיה: סמלים לאומיים
גאורגיה
גאורגיה
קטגוריה:אריות בתרבות
קטגוריה:סוסים בתרבות
קטגוריה:דרקונים
סמל ברבדוס

סמל ברבדוס אומץ, עם מתן עצמאות לאי בשנת 1966 על פי צו מלכותי של מלכת בריטניה - המלכה אליזבת השנייה. 

מעל שלט האצולה מצוי אגרוף של תושב האיים המחזיק בידו שני מקלות קנה סוכר הדומים בצורתם לצלב אנדרו הקדוש. קני הסוכר מסמלים את חשיבות תעשיית הסוכר לכלכלת ברבדוס, וצורתם מסמלת את יום העצמאות של האי - ביום אנדרו הקדוש.

מגן האבירים בצבע זהב, ועליו שני הפרחים הלאומיים של המדינה - גאוות ברבדוס ועץ תאנה. התומכים הם שקנאי ורעמתן כחלחל המייצגים את האי שקנאי ואת התבססות כלכלת האי על ענף הדיג בהתאמה.

מתחת לשלט מצוי מוטו האיים - "גאווה ותעשייה".

==קישורים חיצוניים==

*[https://web.archive.org/web/20110714155540/http://www.national-symbol.com/B/Barbados/Barbados-national-symbol.htm סמל ברבדוס], באתר סמלי מדינות העולם

קטגוריה:ברבדוס: סמלים לאומיים
ברבדוס

ברבדוס
קטגוריה:שקנאי בתרבות
קטגוריה:דגים בתרבות
CTLA-4

אן-שיפעול של תא T ציטוטוקסי משופעל
תהליך השיפעול של תא T ציטוטוקסי נאיבי
CTLA-4 או Cytotoxic T lymphocyte antigen-4 או CD152 (בעברית: אנטיגן 4 של תאי T ציטוטוקסיים) הוא קולטן, ממשפחת החלבונים CD28, המבוטא על תאי T ציטוטוקיסיים משופעלים. כמו הקולטן CD28, גם CTLA-4 נקשר למולקולות הקוסטימולטוריות B7 (הידועות גם כ-CD80 ו-CD86), אך באפיניות גבוהה מ-CD28. בניגוד ל-CD28 שקישורו ל-B7 גורם לתאי T ציטוטוקסיים להפוך למשופעלים, קישור CTLA-4 ל-B7 גורם לתאים אלו להפוך לאָנרגיים (חסרי פעילות אפקטורית). תפקידו של מנגנון ה-CTLA-4 הוא למנוע תגובת יתר של המערכת החיסונית ובכך למנוע מחלות אוטואימוניות ואלרגיות. בחולי סרטן ביטוי CTLA-4 גורם להפסקת פעילותה של מערכת החיסון נגד התאים הסרטניים ולכן להגברת קצב התקדמות המחלה.

תפקידו של החלבון CTLA-4 בשליטה על התגובה החיסונית הופך אותו למטרה לטיפולים שונים הנמצאים כיום בניסויים קליניים. בניסויים אלו נבדקת האפשרות לחסום את החלבון על ידי נוגדן בחולי סרטן ובכך למנוע את הפסקת פעילותם של תאי T ציטוטוקסיים, בניסוי קליני כזה (שלב 2) נמצאה תגובה אנטי סרטנית ב-22% מחולי המלנומה שטופלו.

במחלות אוטואימוניות כגון ספחת נבדקת התועלת שבשימוש בחלבון כימרי המורכב מן החלק החוץ תאי של CTLA-4 והחלק הקבוע של נוגדן (Fc). החלבון הכימרי נקשר למולקולות קוסטימולטוריות ובכך מונע מהן להפעיל את תאי ה־T ליצירת התגובה האוטואימונית.

==הערות שוליים==

קטגוריה:מערכת החיסון
קטגוריה:טיפול בסרטן
קטגוריה:חלבונים
סמל גרנדה

סמל גרנדה אומץ בשנת 1974, לאחר שהאי קיבל את עצמאותו.

הסמל הוא בסגנון שלט אצולה, והוא מורכב ממגן המחולק לארבעה רבעים על ידי צלב מוזהב. במרכז הצלב דמותה של ספינתו של כריסטופר קולומבוס - "סנטה מריה". ברביעים הראשון (ימין עליון) והרביעי (שמאל תחתון) מצוירים אריות בריטיים על רקע אדום, המסמלים את הקשר לבריטניה, ואילו ברביעים האחרים חצי ירח, שמתוכו צומח פרח החבצלת.

מעל מגן האבירים מצוי כתר מוזהב ועליו שיחי בוגנוויליה. מעל הכתר זר של שבע שושנים אדומות, המסמלות את שבע הקהילות של גרנדה.

למגן שני תומכים - ארמדילו העומד לפני צמח תירס ויונה העומדת לפני צמח בננה, שמסמלים את כלכלת האי ואת בעלי החיים בה.

מתחת למגן האבירים מופיע מוטו האי: "בהיותנו מודעים תמיד לאל, אנו שואפים, בונים ומתקדמים כאומה אחת" ("Ever conscious of God we aspire, build and advance as one people").

==קישורים חיצוניים==

קטגוריה:גרנדה (מדינה): סמלים לאומיים
גרנדה

גרנדה
קטגוריה:יוניים בתרבות
קטגוריה:יונקים בתרבות
קטגוריה:אריות בתרבות
פטרז'לקה (כדורגל)

פטרז'לקה הוא מועדון כדורגל סלובקי מהעיר ברטיסלאבה שבמערב סלובקיה, בירת סלובקיה. נכון לעונת 2021/2022 משחקת הקבוצה בליגה השנייה בסלובקיה. בסוף עונת 2009/2010 הקבוצה ירדה מליגת העל הסלובקית לליגה השנייה בסלובקיה ובסוף עונת 2011/2012 הקבוצה ירדה מהליגה השנייה לליגה השלישית בסלובקיה.

הקבוצה הוקמה בשנת 1899 ברובע פטרז'לקה שבברטיסלאבה ועד לשנת 2005 הקבוצה נקראה "פ. ק. ארטמדיה פטרז'לקה". הקבוצה זכתה בגביע הסלובקי בכדורגל פעם אחת בעונת 2003/2004 וכן באליפות הליגה הסלובקית הבכירה בעונת 2004/2005.

ההישג הגדול ביותר של הקבוצה שהכניס אותה למודעות הבינלאומית הוא העפלה לליגת האלופות בעונת 2005/2006. בשלב ההעפלה הראשון נפגשה הקבוצה בקבוצת קאיראט אלמטי מקזחסטן. המשחק הראשון נגמר בניצחון 0–2 לקאיראט אלמטי אך המשחק השני הסתיים בניצחון 1–4 לארטמדיה ברטיסלאבה והיא המשיכה הלאה לשלב ההעפלה השני בגלל הפרש שערים. בשלב ההעפלה השני נפגשה הקבוצה עם קבוצת סלטיק הסקוטית. המשחק הראשון נגמר בניצחון 0–5 לארטמדיה והמשחק השני נגמר בניצחון 0–4 לסלטיק אך בגלל הפרש שערים המשיכה ארטמדיה לשלב ההעפלה השלישי. בשלב ההעפלה השלישי נפגשה הקבוצה עם קבוצת פרטיזן בלגרד. שני משחק הגומלין בין הקבוצות נסתיימו בתיקו 0-0 ולכן בתום המשחק השני, לאחר הארכה, התחילו הקבוצות דו-קרב פנדלים שבסיומו ניצחה ארטמדיה 3–4 ועלתה לשלב הבתים. בשלב הבתים נפגשה הקבוצה עם קבוצות אינטר מילאן, פורטו וגלאזגו ריינג'רס. הקבוצה הפסידה פעמיים לקבוצת אינטר מילאן וסיימה את שני המשחקים נגד הריינג'רס בתיקו. את המשחקים נגד פורטו סיימה את הראשון בניצחון 2–3 ואת המשחק השני בתיקו. בסיום שלב הבתים סיימה הקבוצה במקום השלישי, אחרי גלאזגו ריינג'רס ואינטר מילאן ולכן לא עלתה לשלב ה-"טופ 16". הקבוצה המשיכה לגביע אופ"א שם שיחקה שני משחקים נגד לבסקי סופיה כאשר בראשון הפסידה 0–1 ובשני הפסידה 0–2 ולכן לא עלתה שלב.

לאחר העונה הטובה מאוד של הקבוצה עזב המאמן ולדימיר וייס לקבוצת סאטורן רמנסקו וכן מספר שחקנים מובילים בקבוצה עזבו אותה לקבוצות מובילות באירופה (יאן דוריצה לסאטורן רמנסקו, באלאזס בורבלי לקייזרסלאוטרן ובלאז'יי ואשצ'אק לטרוויזו).

בעונת 2007/2008 הקבוצה זכתה ב"דאבל", אליפות בפעם השנייה וגביע בפעם השנייה. הקבוצה שיחקה בליגת האלופות בעונת 2008/2009. בסיבוב המוקדמות הראשון הקבוצה ניצחה את ולטה. בסיבוב המוקדמות השני הקבוצה ניצחה את טמפרה יונייטד. בסיבוב המוקדמות השלישי הקבוצה הפסידה ליובנטוס ועברה לשחק בסיבוב הראשון של גביע אופ"א. הקבוצה הפסידה לספורטינג בראגה והודחה מהטורניר.

==קישורים חיצוניים==

* 

קטגוריה:קבוצות כדורגל סלובקיות
קטגוריה:ברטיסלאבה: מועדוני כדורגל
קטגוריה:קבוצות כדורגל שהוקמו ב-1898
מעוט

הגלגל הקדמי של [[F/A-18 רתום למעוט, רגע לפני שיגור]]
הגלגל הקדמי של [[F/A-18 רתום למעוט על נושאת מטוסים אמריקנית]]
מָעוֹט (מוכר גם בשם קַטַפּוּלְטָה) הוא מתקן שמזניק מטוסים בנושאת מטוסים או משגר מל"טים קלים ללא צורך במסלול המראה.

== הסבר ==
בהמראה ממסלול רגיל, מטוסי קרב זקוקים למרחקים גדולים הנעים בין 300 ל-1,000 מטר על מנת להאיץ עד מהירות גבוהה ממהירות הזדקרות ולהמריא, אך סיפונה של נושאת מטוסים קצר מדי ואין הוא מאפשר למטוס להמריא באופן עצמאי. לשם כך מותקן על הסיפון מתקן אשר מאיץ את המטוס למהירות הדרושה. מתקן זה נרתם לגלגל הקדמי של המטוס, נדחף בעוצמה רבה על ידי בוכנת-קיטור המופעלת על ידי קיטור בלחץ גבוה, וכך מעניק למטוס את המהירות הגבוהה הנחוצה להמראתו.

לאחר שהוכן לביצוע המשימה, המטוס מתקרב בעזרת הכוונה מצוות הסיפון אל חלק שבמסילה שבחלק העליון שלו נתפס מוט שמחובר לכן הנחיתה הקדמי של המטוס ותפקידו לוודא שהמטוס לא ינתק מהמעוט בזמן ההזנקה. לאחר שאיש צוות באפוד ירוק וידא שאכן המוט החליק כראוי אל המסילה ושמוט נוסף מאחורי כן הנסע הקדמי גם הוא בתוך המסילה, מסמן שוב בידו והמטוס מתקדם מעט עד שהמוט הקדמי בכן הנסע הקדמי מחליק במעלה המסילה ונופל קדימה וננעל. לאחר וידוא נוסף של הנעילה מתרחק איש הצוות באפוד הירוק מהמטוס ומסמן בידיו שהכול כשורה. איש צוות באפוד צהוב שתפקידו להכווין ולהזניק את המטוס מוודא שהכול מוכן ומסמן בידיו לטייס להגביר את דחף המנועים. לאחר שהדחף הוגבר הוא מתכופף, שולח יד אחת קדימה ומסמן צורת אקדח או מפנה אגודל למעלה ואז אנשי צוות שנמצאים בתא המכונה "בועה" הנמצא בצד הסיפון לוחצים על כפתור השיגור ומזניקים את המטוס לאוויר.

בנושאות מטוסים גרעיניות אמריקניות, מערכת מעוט השיגור מחוברת ישירות למערכת הכור הגרעיני, שיוצר במהירות רבה קיטור ממי ים, המועבר לבוכנת המעוט. דבר זה מאפשר הזנקה ושיגור מהירים יותר של מטוסים.

בנושאות המטוסים מסדרת ג'רלד פורד, מותקן מעוט אלקטרומגנטי המאפשר האצה הדרגתית יותר של המטוס, אשר מקטינה את הנזק המבני הנגרם לו.

==ראו גם==
* כבל עצירה
* וו עצירה

== קישורים חיצוניים ==

קטגוריה:תעופה צבאית
קטגוריה:נושאות מטוסים
סלובן ברטיסלאבה

מועדון ספורט סלובן ברטיסלאבה (בסלובקית: ŠK Slovan Bratislava) הוא מועדון כדורגל סלובקי מהעיר ברטיסלאבה שבמערב סלובקיה, בירת סלובקיה המשחק בליגת העל הסלובקית. 

הקבוצה נחשבת לאחת הקבוצות החזקות בסלובקיה, ובשנת 1969 זכתה בגביע אירופה למחזיקות גביע.

== היסטוריה ==
סלובן ברטיסלאבה הוקמה בשנת 1921 וזכתה במספר תארים כקבוצה בצ'כוסלובקיה. בשנת 1965 התפצלה הקבוצה לסלובן ברטיסלאבה ואינטר ברטיסלאבה שהפכה להיות הקבוצה היריבה לקבוצה זו. אחרי עצמאות סלובקיה זכתה הקבוצה בגביע הסלובקי שלוש פעמים בעונות , ו- וכן זכתה באליפות סלובקיה בעונות 1994 עד 1996 וכן בעונת 1999.

הקבוצה ספגה מהלומה קשה כאשר ירדה באופן פתאומי לליגה השנייה בסלובקיה בתום עונת אך בתום עונת הקבוצה עלתה לליגה הבכירה משום החלטה בהגדלת הליגה הבכירה ולכן היא עלתה לליגה הראשונה מהמקום השני בליגה השנייה בסלובקיה אחרי קושיצה שהייתה במקום הראשון וביחד עם סנץ שסיימה במקום השלישי, מקום אחד אחריה.

בעונת סלובן זכתה בדאבל עם המאמן קארל ירולים.

בעונת הקבוצה שיחקה במוקדמות ליגת האלופות. בסיבוב המוקדמות השני הקבוצה ניצחה את קבוצת טובול מקזחסטן. בסיבוב המוקדמות השלישי הקבוצה הפסידה לקבוצת אפואל ניקוסיה מקפריסין ועברה לשחק בליגה האירופית. בשלב הפלייאוף הקבוצה ניצחה את קבוצת רומא מאיטליה והעפילה לשלב הבתים של הליגה האירופית. הקבוצה סיימה במקום האחרון בבית אחרי הקבוצות אתלטיק בילבאו, רד בול זלצבורג ופריז סן-ז'רמן והודחה מהטורניר.

בעונת שוב זכתה הקבוצה בדאבל.

בעונת הקבוצה שיחקה במוקדמות ליגת האלופות. בסיבוב המוקדמות השני הקבוצה הפסידה לקבוצת לודוגורץ ראזגרד מבולגריה והודחה מהטורניר.

==סגל נוכחי==
;נכון ל-11 באוגוסט 2023

 

 (בהשאלה ממאלמה)

 (בהשאלה מדינמו זאגרב)

 (בהשאלה מהכוכב האדום בלגרד)

==שחקני עבר בולטים==
* פיטר דובובסקי
* סזילרד נמת'
* ורטיסלאב גרסקו
* רוברט ויטק

==מאמני עבר בולטים==
* יוזף בראון (1938)

==ראו גם==
*סלובן ברטיסלאבה (הוקי קרח)

==קישורים חיצוניים==

* 

*
קטגוריה:קבוצות כדורגל סלובקיות
קטגוריה:קבוצות כדורגל שהוקמו ב-1919
קטגוריה:ברטיסלאבה: מועדוני כדורגל
אולפור רגנר גרימסון

אולפור רגנר גרימסון (באיסלנדית: Ólafur Ragnar Grímsson; נולד ב-14 במאי 1943) הוא נשיא איסלנד החמישי, ששימש בתפקיד בשנים 1996–2016. מאז פרישתו מהנשיאות הוא עומד בראש ארגון ללא מטרות רווח שנקרא החוג הארקטי.

== ביוגרפיה ==
נולד ב-1943 בעיר איספיורור באיסלנד. מ-1962 עד 1970 למד כלכלה ומדעי המדינה באוניברסיטת מנצ'סטר. היה מרצה למדעי המדינה באוניברסיטת איסלנד.

היה חבר האלת'ינגי, בית הנבחרים האיסלנדי, ושר האוצר בשנים 1988–1991, כיהן כיו"ר תנועת השמאל של העם באיסלנד (הגוש המפלגתי הגדול של השמאל). נבחר לראשונה לנשיאות ב-1996, בשנית ב-2000, בשלישית ב-2004, ברביעית ב-2008 ובחמישית ב-2012. 

הוא הנשיא הראשון שהשתמש בזכותו הווטו המוקנית בחוקה על החלטות בית הנבחרים. מהלך זה שנוי במחלוקת, ויש הטוענים כי פגע במעמדה הריבוני של הרשות המחוקקת. הרקע לטענות היא העובדה שתפקיד הנשיא באיסלנד הוא תפקיד טקסי בעיקרו, בדומה לתפקיד הנשיא בישראל.

מכיוון שההתחממות הגלובלית והעלאת עלויות הדלק עמדו בראש סדר היום הבינלאומי, גרימסון היה מעורב באופן פעיל בקידום הפתרונות. במהלך כהונתו הפכה איסלנד - עם אוכלוסייה של 310,000 איש בלבד - למרכז מוביל במחקר ופיתוח של אנרגיה חלופית, בעיקר גיאותרמית. גרימסון משך תשומת לב בשנת 2007 כאשר תמך בפרויקט מחקר חדש ושאפתני מחוץ לרייקיאוויק, שם תכנן צוות מדענים בינלאומי להפחית את פליטת הפחמן הדו-חמצני על ידי הטמנת ה CO2 בסלע עמוק מתחת לאדמה. 

בבחירות 2004 קיבל 67.5 אחוזים מן הקולות ושוב נבחר לנשיא. עם זאת, הביקורת הציבורית על מהלכיו התבטאה כנראה בשיעור ההצבעה הכללי, שהיה נמוך מן הרגיל (63 אחוז לעומת 80 אחוז ומעלה בדרך כלל), ובכך ש-21 אחוזים מן הפתקים היו פתקים לבנים.

== חייו האישיים ==
גרימסון נישא ב-1974 לגורן קתרין פורברגסדוטיר, שילדה לו תאומים שנתיים לאחר מכן. רבים סבורים כי הפופולריות של אשתו תרמה מאוד לבחירתו לנשיא. מותה ב-1998 הכה בהלם את האומה האיסלנדית.

הוא נישא בשנית לדורית מוסאיוף, ישראלית במוצאה. לאחר שלוש שנות אירוסין נישא הזוג בשנת 2003 בארמון הנשיאות, בטקס פרטי וצנוע.

==קישורים חיצוניים==

* 

==הערות שוליים==

קטגוריה:נשיאי איסלנד
קטגוריה:שרי האוצר של איסלנד
קטגוריה:אבירי מסדר הפיל
קטגוריה:חברי האלת'ינגי
קטגוריה:משפחת מוסאיוף
קטגוריה:ילידי 1943
אירמגרד זיפריד

אירמגרד זיפריד (בגרמנית: Irmgard Seefried; 9 באוקטובר 1919, בוואריה – 24 בנובמבר 1988, וינה) הייתה זמרת סופרן גרמניה ידועת שם, ששרה אופרה ולידר.

==ביוגרפיה==
אירמגרד זיפריד נולדה בקנגטריד, סמוך למינדלהיים, בבוואריה, גרמניה. היא למדה באוניברסיטת אאוגסבורג. בראשית דרכה למדה רפואה אך לא רצתה לוותר על אהבתה האמיתית, השירה, והמשיכה ללמוד מוזיקה במקביל ללימודיה האחרים. הצלחה בהופעת שירה שכנעה אותה לנטוש את לימודי הרפואה ולהתמסר אך ורק למוזיקה ובעיקר לשירה.

הופעת הבכורה שלה הייתה בבית האופרה באאכן, אך במשך רוב הקריירה שלה השתייכה ללהקת האופרה של וינה, שם הופיעה עד שהבניין נהרס בהפצצות בעלות הברית סמוך לסיום מלחמת העולם השנייה.

לאחר המלחמה התבלטה בתפקידיה באופרות של מוצרט וריכרד שטראוס. הופעתה בתפקיד סוזנה בנישואי פיגארו של מוצרט נחשבה לאחת המוצלחות ביותר בתפקיד זה. בין השאר הרבתה להופיע בפסטיבל זלצבורג.

אירמגרד זיפריד הייתה נשואה לכנר וולפגנג שניידרהאן ונולדו להם שלוש בנות.

היא לימדה באקדמיה למוזיקה של וינה ובאוניברסיטת מוצרטיאום.

==קישורים חיצוניים==

קטגוריה:זמרי סופרן
קטגוריה:זמרות במוזיקה הקלאסית
קטגוריה:זמרי אופרה גרמנים
קטגוריה:זמרות גרמניות
קטגוריה:זמרות לידר
קטגוריה:גרמניות שנולדו ב-1919
קטגוריה:גרמנים שנולדו ב-1919
קטגוריה:גרמניות שנפטרו ב-1988
קטגוריה:זמרות סופרן
מ.פ.ק. רוז'ומברוק

מ.פ.ק. רוז'ומברוק הוא מועדון כדורגל סלובקי מהעיר רוז'ומברוק שבצפון סלובקיה. בעונת 2013/14 משחקת הקבוצה בליגת העל הסלובקית. הקבוצה חגגה בעונת 2005/06 את חגיגות מאה השנים להקמת המועדון ובאותה שנה זכתה הקבוצה באליפות הליגה הסלובקית וכן זכתה הקבוצה פעמיים בגביע הסלובקי.

הקבוצה שיחקה בליגת האלופות בעונת 2006/2007. בסיבוב המוקדמות השני הקבוצה ניצחה את יורגודן. בסיבוב המוקדמות השלישי הקבוצה הפסידה לצסק"א מוסקבה ועברה לשחק בגביע אופ"א. בסיבוב הראשון הקבוצה הפסידה לקלאב ברוז' והודחה מהטורניר.

צבעי מדי הקבוצה היו לאורך השנים בצבעים צהוב, אדום ולבן עד לקניית הקבוצה בשנת 2005 על ידי מנג'ר חדש, ג'וזף רושטק, ששינה את צבעי מדי הקבוצה לצבעי כתום, שחור ולבן.

==הישגי הקבוצה==
* אליפות הליגה הסלובקית הבכירה (הקורגון ליגה)
** מקום שלישי - 2000/01
** מקום שלישי - 2003/04
** מקום שני - 
** מקום ראשון - 2005/06
* הגביע הסלובקי בכדורגל
** מקום ראשון - 2005/06, 
* גביע אופ"א
** 2001/02 - סיבוב ראשון

==קישורים חיצוניים==

* 

רוז'ומברוק
קטגוריה:קבוצות כדורגל שהוקמו ב-1906
RQ-2 פיוניר

RQ-2 פיוניר (RQ-2 Pioneer) הוא מטוס ללא טייס שפותח במשותף על ידי תאגיד AAI והתעשייה האווירית לישראל. הפיוניר שירת בצי האמריקני, חיל הנחתים האמריקני, וצבא ארצות הברית ופעל מבסיסים קרקעיים ומספינות החל משנת 1986. 

בתחילה הופעל מספינות לאיתור ואיכון מטרות לצורך ירי ארטילרי, אך משימותיו התפתחו למשימות סיור ואיסוף מודיעין, בעיקר עבור כוחות אמפיביים. את הפיוניר ניתן לשגר בעזרת רקטה, מעוט, או ממסלול המראה. בסיום הגיחה הפיוניר נתפס ברשת, או נעצר בעזרת וו עצירה. הפיוניר יכול לשאת מטען ייעודי (מטע"ד) במשקל של כ-35 ק"ג ולשהות באוויר במשך 5 שעות. הפיוניר נושא מטע"ד אלקטרואופטי או תת-אדום, ומשדר בזמן אמת את תמונת הווידאו לתחנה קרקעית באמצעות תקשורת רדיו בקו-ראייה בטווח התדרים C. 

מאז 1991, הפיוניר ביצע משימות איסוף מודיעין במהלך מלחמת המפרץ, מלחמת קוסובו, ומלחמת עיראק. ב-2005 הפעילו הצי האמריקני וחיל הנחתים שתי מערכות פיוניר כל אחד (אחת לאימונים), כשבכל מערכת חמישה כטב"מים או יותר.

== מאפיינים ==
=== מאפיינים כלליים ===
RQ-2B Pioneer
* אורך: 4.3 מטר (14 רגל)
* גובה: 100.6 ס"מ (3.3 רגל)
* מוטת כנפיים: 5.2 מטר (16.9 רגל) 
* משקל: 205 ק"ג (452 פאונד)
* גובה פעולה מרבי 4,600 מטר
* מהירות 205 קמ"ש
* הנעה: מנוע Sachs בעל 26 כוח סוס או 19 קילוואט
* זמן פעולה מקסימלי: 4 שעות
* קיבולת מכל דלק: 46 ליטרים

=== ביצועים ===
* טווח: 100 מיל
* מהירות: 110 קשר
* סייג רום: 4,600 מטר (15,000 רגל)

== ראו גם ==
* אוניות המערכה מסדרת איווה

== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
וולפגנג שניידרהאן

וולפגנג אדוארד שניידרהאן (בגרמנית: Wolfgang Eduard Schneiderhan; 28 במאי 1915 - 18 במאי 2002) היה כנר אוסטרי.

==ביוגרפיה==
שניידרהאן נולד בווינה ולמד שם, ובשנת 1926 הופיע לראשונה בקופנהגן בנגינת הקונצ'רטו לכינור של מנדלסון. הוא היה כנר ראשי בתזמורת הסימפונית של וינה משנת 1933 עד 1937, ואחר כך בתזמורת הפילהרמונית של וינה. בשנת 1940 הצטרף למפלגה הנאצית. הוא הקים רביעיית מיתרים, ניגן בשלישיית פסנתר עם אדווין פישר ואנריקו מיינרדי ועשה לו שם כסולן. עבד בהוראה בזלצבורג, וינה ולוצרן. בשנת 1956 ייסד את פסטיבל לוצרן לכלי מיתר יחד עם רודולף באומגרטנר.

שניידרהאן היה בעלה של זמרת הסופרן אירמגרד זיפריד. הוא מת בעיר הולדתו, וינה.

הגנרל הגרמני וולפגנג שניידרהאן הוא קרוב משפחתו וקרוי על שמו.

==קישורים חיצוניים==

קטגוריה:כנרים אוסטרים
קטגוריה:מורים למוזיקה
קטגוריה:וינה: אישים
קטגוריה:אוסטרים שנולדו ב-1915
קטגוריה:אוסטרים שנפטרו ב-2002
ז.ט.ס. דובניצה

ז.ט.ס. דובניצה הוא מועדון כדורגל סלובקי מהעיר דובניצה נד וואהום שבצפון סלובקיה. בעונת 2013/14 משחקת הקבוצה בליגה השנייה בסלובקיה לאחר שירדה מליגת העל הסלובקית בסוף עונת 2010/2011. הקבוצה לא זכתה מעולם בגביע הסלובקי בכדורגל וכן לא זכתה באליפות הליגה הסלובקית הבכירה.

==קישורים חיצוניים==
* 

קטגוריה:קבוצות כדורגל סלובקיות
קטגוריה:קבוצות כדורגל שהוקמו ב-1926
ספרטק טרנבה

מועדון כדורגל ספרטק טרנבה הוא מועדון כדורגל סלובקי מהעיר טרנבה שבמערב סלובקיה. בעונת 2006/2007 משחקת הקבוצה בליגה הבכירה בסלובקיה (הקורגון ליגה). מבחינת הישגים, זהו אחד המועדונים המצליחים ביותר בסלובקיה במבט היסטורי כולל. המועדון הוקם כ"מועדון ספורט טרנבה". לאחר ההפיכה הקומוניסטית הוא נקרא על שם מפעל מתכת חשוב בעיר ובשנת 1952 קיבל המועדון את שמו הנוכחי (ספרטק).

תור הזהב של הקבוצה החל בעונת 1966/1967. המאמן אנטון מאלאטינסקי, ששמו נקשר בשם הקבוצה ואצטדיונה נקרא על שמו, הוביל את הקבוצה למקום השלישי בטבלה לאחר שרוב העונה הקבוצה הייתה בראש הטבלה. ההצלחה של הקבוצה ברמה הבינלאומית החלה עם הישג הניצחון בגביע מיטרופה בניצחונות על קבוצות כמו בודפשט הונבד, לאציו ופיורנטינה ובסופו של דבר הביסה את קבוצת אויפשט ההונגרית. בעונת שלאחר מכן הגיעה הקבוצה לתואר הראשון שלה כאשר העפילה עד לחצי גמר גביע אירופה של עונת 1968/1969 בניצחונות על סטיאווה בוקרשט, להדן רייפס וא.א.ק. אתונה אך הפסידה בחצי גמר לאייאקס אמסטרדם במשחק הראשון 0–3 וניצחה במשחק השני 0–2 אך בגלל הפרש שערים אייאקס עלתה לגמר, בו הפסידה למילאן.

פעמיים נוספות הגיעה ספרטק טרנבה לרבע הגמר, בעונות 1972/1973 ו-1973/1974.

במאי 2022 זכתה בגביע השביעי שלה והראשון לאחר 24 שנים.

==שחקנים מפורסמים בעבר ובהווה==
{|
| valign="top" |
* יוזף אדאמץ
* קארול דוביאש
* לאדיסלאב קונה
* מירוסלאב קארהאן
* מארק אוילאקי
* מרטין צ'רנוץ'
* חוזה מנואל ריברה
* איגור באליש
| width="50" |
| valign="top" |
* אנטון מאלאטינסקי
* סרגיי יאקירוביץ'
* יאן זלוצ'ה
* מירוסלאב קוניג
* דושאן טיטל
* מרטין רשקה
* מארק צ'ך
* מרטין שקרטל
|}

==תארים==
* גביע אירופה
** חצי גמר - 1969 (הפסידה בחצי גמר לאייאקס אמסטרדם
** רבע גמר - 1973 (הפסידה ברבע גמר לדרבי קאונטי), 1974 (הפסידה ברבע גמר לאוייפסטי ההונגרית)
* גביע מיטרופה (מדינות שהיו בעבר חלק מהאימפריה האוסטרו-הונגרית) - 1967
* אליפות הליגה הצ'כוסלובקית - 1968, 1969, 1971, 1972, 1973
* הגביע הצ'כוסלובקי בכדורגל - 1951, 1967, 1971, 1975, 1986
* הגביע הסלובקי בכדורגל - 1971, 1975, 1986, 1991, 1998, 2019, 2022, 2023
* הסופר-קאפ הסלובקי - 1998

==קישורים חיצוניים==

* 

קטגוריה:קבוצות כדורגל סלובקיות
קטגוריה:קבוצות כדורגל שהוקמו ב-1923
א.ס. טרנצ'ין

מוֹעֲדוֹן הַכַּדּוּרֶגֶל א.ס. טְרֶנְצִ'ין (בסלובקית: Futbalový Klub AS Trenčín) הוא מועדון כדורגל סלובקי מהעיר טרנצ'ין המשחק בליגת העל הסלובקית.
== היסטוריה ==
המועדון נוסד בשנת 1992 תחת השם TJ Ozeta Dukla Trenčín (אגודת החינון הגופני אוזטה דוקלה טרנצ'ין) והחל את דרכו בליגה הצ'כוסלובקית השלישית. בהמשך התאחד המועדון עם TTS טרנצ'ין. המועדון שיחק במשך שלוש עונות בליגה הסלובקית השנייה, ומשנת 1997 הוא משחק בליגת העל. בעונת השלים המועדון דאבל, כאשר זכה בפעם הראשונה בתולדותיו באליפות סלובקיה ובגביע הסלובקי. בעונת זכתה הקבוצה בדאבל שני ברציפות. במוקדמות הליגה האירופית של עונת 2017/2018 טרנצ'ין פגשה את בני יהודה תל אביב בסיבוב השני, הפסידה לה 3:1 בסיכום שני המשחקים והודחה מהטורניר.

==קישורים חיצוניים==

* 

קטגוריה:קבוצות כדורגל סלובקיות
קטגוריה:קבוצות כדורגל שהוקמו ב-1992
מ.ש.ק. ז'ילינה

מ.ש.ק. ז'ילינה (בסלובקית: MŠK Žilina) הוא מועדון כדורגל סלובקי מהעיר ז'ילינה שבצפון סלובקיה. הקבוצה משחקת ברציפות בליגת העל הסלובקית מעונת 1996/1997.

== היסטוריה ==
הקבוצה הוקמה בשנת 1908 בשם ההונגרי "ז'ולנאי טשטג'יוקורלוק קרה" (בהונגרית:"Zsolnai testgyakorlók köre"). בין שתי מלחמות העולם הקבוצה זכתה פעמיים באליפות הליגה הצ'כוסלובקית בעונות 1928 ו-1929. הקבוצה שיחקה בליגה הצ'כוסלובקית הבכירה 31 שנה ומאז עצמאות סלובקיה בשנת 1993 הקבוצה זכתה בשש אליפויות הליגה הסלובקית בעונות , , , , ו- וזכתה בגביע הסלובקי בעונת .

באמצע שנת 2003 הוגרלה ז'ילינה לשחק מול מכבי תל אביב בשלב השני של מוקדמות ליגת האלופות. ז'ילינה ניצחה את מכבי תל אביב בסיכום שני המשחקים ביניהן בתוצאה 1–2 ועלתה לשחק בשלב הבא מול צ'לסי, לה הפסידה 0–3 ו-0–2.

בעונת ז'ילינה שיחקה מול עירוני קריית שמונה במוקדמות ליגת האלופות, ניצחה בביתה 0–1 אך הפסידה לקריית שמונה 0–2 באצטדיונה של עירוני קריית שמונה 1–2 בסיכום שני המשחקים, והודחה מהטורניר.

בעונת ז'ילינה הודיעה על פשיטת רגל לאחר שלא הצליחה להגיע להסכמות עם השחקנים על קיצוץ בשכרם, בעקבות מגפת הקורונה.

== קישורים חיצוניים ==

* 

קטגוריה:קבוצות כדורגל סלובקיות
קטגוריה:קבוצות כדורגל שהוקמו ב-1908
בתולית

גופי חדירה עיקריים: 1 – לקולית; 2 – דייק קטן; 3 – בתולית; 4 – דייק; 5 – סיל; 6 – פקק געשי; 7 – לופולית
בָּתוֹלִית (מיוונית: "באתוס", עמוק + "ליתוס", אבן) הוא מחדר פלוטוני גדול של סלע יסוד הנוצר ממאגמה שהתקררה באיטיות עמוק בתוך קרום כדור הארץ. בתוליתים מורכבים בעיקר מגרניט, הנוצר מהתקררות של מאגמה עתירת סיליקה.

==היווצרות==
בתולית נוצר כאשר מחדרים רבים מתמזגים ויוצרים גוש גרניטי גדול, או כאשר המאגמה מתגבשת בתוך תא מאגמה.

חדירה של מאגמה גרניטית לסלעי הקרום מתרחשת בבסיסם של רכסי הרים בשלבים האחרונים של האורוגנזה היוצרת אותם.

==מבנה והרכב==
בתולית הוא גוף החדירה הגדול ביותר, קוטרו מעשרות עד מאות ק"מ. בהגדרתו, בתולית מכסה שטח העולה על 100 קמ"ר.

אף שלבתוליתים מראה הומוגני ואחיד, בפועל הם מבנים בעלי הרכב והיסטוריה מורכבים. בתולית עשוי להיות מורכב ממחדרים רבים שנוצרו במשך זמן רב ממאגמה שנבעה מהתכה חלקית של הקרום וזרמה כלפי מעלה. בתנועתם כנוזל בעל כושר ציפה מכונים המחדרים "דיאפירים פלוטוניים". דיאפירים אלה נוזליים וחמים מאוד, והם נוטים לעלות דרך הסלעים תוך כדי דחיפתם של אלה לצדדים והמסתם החלקית. המסה חלקית זו מותירה חלק מסלעי הסביבה כקסנוליתים – סלעים בודדים בין גושי המאגמה. במהלך העלייה מוחדרות לסלעי הסביבה שלוחות (אַפוֹפיזות) בצורת דייקים, סילים ואפילו לקוליתים. רוב הדיאפירים לא מגיעים אל פני השטח כהרי געש אלא מאטים, מתקררים ומתמצקים כ"פלוטונים" (השימוש במונח "פלוטון" נובע מהתייחסות לאל השאול הרומי פלוטו) בתת-הקרקע, בעומק של עד 30 קילומטרים. 

דוגמה למורכבות זו היא שרשרת הרי סיירה נבדה בקליפורניה שבארצות הברית, המורכבת ברובה מבתולית גרניטי הבנוי ממאות מחדרים פלוטוניים נפרדים. היווצרות בתולית זה – שחלקים ממנו נחשפים ביוסמיטי – החלה בטריאס ונמשכה יותר מ-120 מיליון שנים.

התקררותה האיטית של המאגמה מאפשרת את היווצרותם של גבישים גדולים ונראים לעין – מכמה מילימטרים עד סנטימטרים אחדים.

==חשיפה ותפוצה==
פארק הלאומי יוסמיטי]]
בתוליתים שכיחים ברכסי קימוט גדולים, והם נחשפים באמצעות סחיפה נרחבת, שחלה לאחר האורוגנזה. בתולית הנחשף לפני השטח נתון ללחצים שונים מאלה בהם היה נתון בעומק הקרום, ובמשך הזמן משתנה מבנה הגבישים שלהם ומתרחב מעט. שינוי זה מתבטא בהתכדדות ובבליה הבצלית האופיינית לגרניט – "התקלפות" של לוחות דקים הניתקים מן ההר, בדומה לקליפות בצל. תהליך זה מואץ כאשר מים חודרים לסדקים וקופאים בהם, והכוח המופעל מנתק את לוח הגרניט. התוצאה היא פני סלע מעוגלים ונקיים למדי. דוגמה מפורסמת לתוצאה של תהליך זה הוא הר האף דוֹם (Half Dome – חצי כיפה), המצוי בפארק הלאומי יוסמיטי.

בתוליתים רבים הם עצומים בגודלם ומקבילים לאזורי הפחתה נוכחיים או עתיקים ולמקורות חום נוספים לאורך קילומטרים של קרום יבשתי. בתולית גדול מצוי בהרים של מערב קנדה. הוא משתרע לאורך של 1,800 קילומטרים ומגיע עד דרום-מזרח אלסקה. בתולית דומה הוא בתולית האנדים, המשתרע לאורך מערב אמריקה הדרומית ומורכב מיותר מ-800 גופי חדירה נפרדים.

בתוליתים ידוע נוסף הוא המון בלאן בהרי האלפים. גם הר סיני בחצי האי סיני הוא בתולית, שחדר לסלעים המותמרים של השילד הערבו-נובי.

==ראו גם==
*גאולוגיה - מונחים

==לקריאה נוספת==
*
*
*

==קישורים חיצוניים==

* 

==הערות שוליים==

קטגוריה:פטרולוגיה
קטגוריה:וולקנולוגיה
קטגוריה:סלעי יסוד
קטגוריה:סלעים פלוטוניים
קטגוריה:גופי חדירה פלוטוניים